BOXERS
సత్తాచాటిన భారత్‌ బాక్సర్లు
న్యూఢిల్లీ: భారత బాక్సర్లు వికాస్‌ కిషన్‌ టాపర్‌గా ఈ ఏడాదిని ముగించాడు.కాగా ఇటీవల అంతర్జాతీయ వేదికలపై సత్తా చాటుతున్న భారత బాక్సర్లు ప్రపంచ ర్యాంకింగ్స్‌లోనూ దూసుకుపోతున్నారు.అంతర్జాతీయ బాక్సింగ్‌ సమాఖ్య(ఏఐబిఎ) తాజాగా ప్రకటించిన ప్రపంచ ర్యాంకింగ్స్‌లో వికాస్‌ కిషన్‌కి 75 కిలోల విభాగంలో నాలుగవ స్థానం లభించింది.కాగా భారత బాక్సర్లకు దక్కిన ర్యాంకింగ్స్‌లో వికాస్‌ కిషన్‌దే అత్యుత్తమమైనది కాగా శివ తాపా 56 కిలోల విభాగంలో ఏడవ స్థానంలో నిలిచాడు. ఆసియా క్రీడల మాజీ స్వర్ణ పతక విజేత అయిన వికాస్‌ కిషన్‌ 75 కిలోల విభాగంలో 1350 పాయింట్లు సాధించి ప్రపంచ ర్యాంకుల్లో 4వ ర్యాంకుకు ఎగబాకాడు. కాగా రియో ఒలింపిక్స్‌ క్వార్టర్స్‌ ఫైనల్స్‌కు చేరిన సంగతి తెలిసిందే.దీంతో ఈ ఏడాది ఏఐబిఎ నుంచి ఉత్తమ ప్రొఫెషనల్‌ బాక్సర్‌ అవార్డు కూడా అందుకున్నాడు.వికాస్‌ కిషన్‌,శివ తాపాలతో పాటు మహిళల్లో స్వీటీ బూరాలు అత్యుత్తమ ర్యాంకుల్లో నిలిచారు. కాగా 56 కిలోల కేటగిరిలో మాజీ ఆసియా చాంపియన్‌, ప్రపంచ చాంపియన్‌ షిప్‌ కాంస్య పతక విజేత అయిన శివతపా 7వ ర్యాంకుని సొంతం చేసుకున్నాడు.ఇక దేవేంద్రోసింగ్‌ 49 కిలోల విభాగంలో 27వ ర్యాంకులో నిలువగా, కామన్వెల్త్‌ క్రీడల విజేత మనేజ్‌ కుమార్‌ 64 కిలోల విభాగంలో 36 ర్యాంకు దక్కించు కున్నాడు. స్వీటీ 2వ ర్యాంకు మహిళల 81 కిలోల విభాగంలో స్వీటీ 1500 పాయింట్లతో 2వ ర్యాంకుని సొంతం చేసుకో వడం విశేషం. కాగా సర్జూబాల దేవి 48 కిలోలు, సోనియా లాథర్‌ 57 కిలోలు విభాగాల్లో 3వ ర్యాంక్‌ని సాధించారు.తెలంగాణ యువ మహిళా బాక్సర్‌ నిఖత జెరీన్‌ ఫ్లై వెయిట్‌ 54 కిలోల విభాగంలో ఎఐబిఎ ర్యాంకింగ్స్‌లో 16వ ర్యాంకు సాధించింది.